CELEX: 62009CN0299
Language: ro
Date: 2009-07-30 00:00:00
Title: Cauza C-299/09: Cerere de pronunțare a unei hotărâri preliminare introdusă de Nejvyšší správní soud (Republica Cehă) la 30 iulie 2009 — DAR Duale Abfallwirtschaft und Verwertung Ruhrgebiet GmbH/Ministerstvo životního prostředí

7.11.2009   
            
            
               RO
            
            
               Jurnalul Oficial al Uniunii Europene
            
            
               C 267/32
            
         Cerere de pronunțare a unei hotărâri preliminare introdusă de Nejvyšší správní soud (Republica Cehă) la 30 iulie 2009 — DAR Duale Abfallwirtschaft und Verwertung Ruhrgebiet GmbH/Ministerstvo životního prostředí
   (Cauza C-299/09)
   2009/C 267/59
   Limba de procedură: ceha
   
      Instanța de trimitere
   
   Nejvyšší správní soud.
   
      Părțile din acțiunea principală
   
   
      Reclamantă: DAR Duale Abfallwirtschaft und Verwertung Ruhrgebiet GmbH.
   
      Pârât: Ministerstvo životního prostředí.
   
      Întrebările preliminare
   
   
               1.
            
            
               Articolul 2 literele (i) și (k) din Regulamentul (CEE) nr. 259/93 al Consiliului din 1 februarie 1993 privind supravegherea și controlul transporturilor de deșeuri în interiorul, la intrarea și ieșirea din Comunitatea Europeană (1), coroborat cu articolul 1 literele (e) și (f) din Directiva 75/442/CEE a Consiliului din 15 iulie 1975 privind deșeurile (2), și cu punctul D10 din Anexa II A, și punctul R1 din Anexa II B la această directivă, trebuie interpretat în sensul că primul dintre criteriile definite de Curte în Hotărârea din 13 februarie 2003, Comisia/Luxemburg (C-458/00, Rec., p. I-1553), care permite considerarea incinerării deșeurilor drept valorificare energetică a deșeurilor potrivit punctului R1 din Anexa II B la această directivă (mai precis că obiectivul principal al operațiunii este de a permite unui deșeu să aibă o funcție utilă, și anume producerea de energie), poate fi îndeplinit inclusiv în lipsa circumstanțelor menționate de Curte în hotărârea citată anterior, drept circumstanțe care dovedesc valorificarea deșeurilor, prin urmare în cazul în care operatorul instalației în care va avea loc incinerarea deșeurilor nu efectuează o plată în schimbul acestei operțiuni către furnizorul de deșeuri și când această instalație nici nu este adaptată din punct de vedere tehnic pentru continuarea activității prin utilizarea surselor de energie primară în caz de aprovizionare insuficientă cu deșeuri?
            
         
               2.
            
            
               În cazul unui răspuns afirmativ, în această situație, în ce condiții operațiunea în discuție poate fi considerată o operațiune de valorificare a deșeurilor?
               
                           (a)
                        
                        
                           Se poate face abstracție întru totul de plata efectuată pentru o operațiune de tratare a deșeurilor sau este necesar cel puțin, pentru a considera operațiunea valorificare a deșeurilor, ca venitul realizat de operatorul unei instalații din vânzarea de energie termică sau electrică produsă prin incinerarea unei cantități determinate de deșeuri să fie superior venitului perceput în schimbul primirii deșeurilor?
                        
                     
                           (b)
                        
                        
                           În ceea ce privește caracteristicile instalației destinatarului deșeurilor, este posibil să se considere drept o circumstanță suficientă pentru a dovedi operațiunea de valorificare a deșeurilor faptul că, în decizia de autorizare a exploatării, această instalație a fost calificată în mod oficial drept instalație de valorificare energetică a deșeurilor și că operatorul instalației s-a obligat prin contract să furnizeze în rețea o anumită cantitate de energie termică, ținând seama că în cazul nerespectării acestui angajament, i s-ar aplica sancțiuni contractuale? Sau faptul că din punct de vedere juridic, tehnic și economic, operatorul instalației este în mod real în măsură să își continue activitatea cel puțin provizoriu prin utilizarea altor combustibili decât deșeurile, constituie o condiție minimă pentru a considera operațiunea în discuție valorificare a deșeurilor?
                        
                     
         
      (1)  JO L 30, p. 1, Ediție specială 15/vol. 2, p. 161.
   
      (2)  JO L 194, p. 39.